Ensimmäisellä konsultaatiokäynnillä hampaat skannataan ja hampaistosta otetaan valokuvat. Näiden avulla tehdään 3D hoitosuunnitelma. Ensimmäisellä kerralla pystyt näkemään arvion, miltä hampaat näyttäisivät hoidon lopuksi. Lopullisen hoitosuunnitelan laatimiseen kuluu aikaa viikosta muutamaan viikkoon. Ensimmäisellä hoitokäynnillä tehdään pienet, hampaan väriset huomaamattomat kiinnikkeet yhdistelmämuovista hampaisiin muottien avulla.  Tarvittaessa hammasvälejä kiillotetaan.Lisäksi harjoittelemme kalvojen paikalleen laittoa sekä pois ottamista. Puhdistamisesta saat ohjeet. Saat suulliset ja kirjalliset ohjeet käytöstä. Ensimmäisellä käynnillä saat 4 kalvoparia mukaan. Seuraavat käynnit ovat kerran kuukaudessa, neljä viikkoa hoidon aloituksesta. Seuraalilla käynneillä varmistetaan kontrolloidusti, että hoito etenee suunnitelman mukaan. Tarvittaessa lisätään kiinnikkeitä ja kiillotetaan hammasvälejä. Saavutetun hoitotuloksen jälkeen seuraa ylläpitovaihe, jonka tarkoituksena on varmistaa, että hyvä hoitotulos säilyy eivätkä hampaat pääse liikkumaan takaisin virheasentoihin. Ylläpidossa  käytämme retentiokaaria ja/tai ylläpitokalvoja.